ພົບຫຼັກຖານ ກ່ຽວກັບ ການທຳຄວາມສະອາດ ຢູ່ສະຖານທີ່ນີວເຄຼຍ ຂອງອິຣ່ານ (ເບິ່ງວີດີໂອ)
ຮູບ​​ຖ່າຍ​ທາງດາວ​ທຽມ ທີ່​ທົບ​ທວນ​ເບິ່ງ ​ໂດຍ​ອົງການ​ IAEA ພົບ​ເຫັນ​ລົດ​ບັນທຸກ ແລະ​ລົດ​ດຸດ​ດິນຫລາຍ​ຄັນ ໃກ້ສະຖານທີ່ນິວເຄລຍອີຣ່ານ
ພວກນັກການທູດປະເທດຕາເວັນຕົກກ່າວວ່າ ຮູບຖ່າຍທາງດາວທຽມທີ່ຖືກທົບທວນເບິ່ງ ໂດຍອົງການພະລັງງານປະລະມະນູສາກົນ ຫລື IAEA ພົບເຫັນລົດບັນທຸກ ແລະລົດດຸດ ດິນຫລາຍຄັນ ຢູ່ທີ່ຄ້າຍທະຫານແຫ່ງນຶ່ງຂອງອິຣ່ານ ຊຶ່ງສະແດງໃຫ້ເຫັນຮ່ອງຮອຍເພີ່ມ ຕື່ມອີກວ່າອິຣ່ານອາດກໍາລັງພະ ຍາຍາມມ້ຽມມັດທໍາຄວາມສະອາດສະຖານທີ່ນິວເຄລຍ Parchin ຂອງຕົນ ທີ່ຕັ້ງຢູ່ກໍ້າຕາເວັນອອກສຽງໃຕ້ຂອງນະຄອນຫຼວງເຕຫະຣ່ານໃຫ້ແລ້ວ ກ່ອນ ທີ່ຈະອະນຸຍາດທີມງານນີວເຄລຍອົງການສະຫະປະຊາຊາດ ເຂົ້າໄປກວດກາໄດ້ ພວກນັກການທູດ ທີ່ຂໍສະຫງວນຊື່ ກ່າວວ່າ ພວກຕົນສົງໄສວ່າມີການດຳ ເນີນຄວາມພະ ຍາຍາມເພື່ອມ້ຽນມັດສະຖານທີ່ດັ່ງກ່າວຍ້ອນລົດບາງຄັນທີ່ ຢູ່ໃນພາບຖ່າຍປະກົດວ່າເປັນລົດ ບັນທຸກແລະອຸບປະກອນຕ່າງໆທີ່ເໝາະ ສຳຫຼັບດຸດເອົາດິນທີ່ອາດມີກຳມັນຕະພາບລັງສີີປົນ ຢູ່ນຳນັ້ນອອກໄປຈາກບໍ ລິເວນດັ່ງກ່າວ ພວກນັກການທູດ ໃຫ້ຄວາມເຫັນດັ່ງກ່າວ ກ່ອນກອງປະຊຸມຂອງຄະນະກຳມະການອົງການ IAEA ເມື່ອວັນພະຫັດມື້ນີ້ກ່ຽວກັບການທ້າທາຍຂອງອິຣ່ານຕໍ່ສະພາຄວາມໝັ້ນຄົງອົງການ ສະຫະປະຊາຊາດ ທີ່ທວງໃຫ້ອິຣ່ານຍຸຕິການເສີມສະມັດຖະພາບຢູເຣນຽມແລະກໍາຈັດຄວາມ ສົງໄສຕ່າງໆທີ່ອາດສໍ່ສະແດງໃຫ້ເຫັນວ່າອິຣ່ານອາດພວມສ້າງອາວຸດນີວເຄລຍນັ້ນ